VEGA præsenterer **Vores nye crush All Tvvins skaber synthdrevet magi i Ideal Bar til september***Den irske duo All Tvvins gjorde alle blandt publikum forårskulrede til VEGA’s New Crush Vol. 2 i maj måned. Nu vender de tilbage som headliner til september med mere elektronisk magi. All Tvvins er ved at være kendte ansigter på den irske electro-scene og spiller til festivaler i hele verden.*

I maj måned var irske All Tvvins en del af anden udgave af VEGA’s New Crush, den internationale pendant til VEGAs Udvalgte. Her imponerede det elektroniske makkerpar både publikum og anmeldere med deres synthdrevede indie-elektro.

All Tvvins består af de irske multi-instrumentalister, Conor Adams og Lar Kaye, og musikken er ifølge dem selv inspireret af alt fra Taylor Swift til Slipknot. Duoen har eksisteret siden 2013, og i hjemlandet har de irske talenter længe været at finde i festivalsprogrammer og som headlinere på irske spillesteder.

Internationalt fik musikbranchen for alvor øje på dem, da de åbnede den populære festival Electric Picnic i 2014 sammen med 80’er-legenden Blondie. Efterfølgende udtalte superstjernen til den irske presse, at hun var blevet fan af duoen og deres energi. Lyt til deres seneste hit [“Unbelievable”](https://www.youtube.com/watch?v=eUzT5MHOLhY&feature=youtu.be).

Med kun fire singler udgivet har [All Tvvins](https://www.facebook.com/alltvvins/?fref=ts) allerede toppet de irske hitlister, men også gjort sig bemærket i udlandet. Duoen arbejder på debutalbum med producerne bag navne som Kasabian, London Grammar og Arcade Fire.

**Fakta om koncerten:**

All Tvvins (IRL)  
Mandag den 26. september 2016 kl. 20.00

Ideal Bar, Enghavevej 40, 1674 København V

Billetpris 80 kr. + gebyr

Billetsalg starter i dag via vega.dk og Ticketmaster